पाएं अपने शहर की ताज़ा ख़बरें और फ्री ई-पेपरडाउनलोड करें
लाख कोशिश और तमाम बंदिशों के बावजूद वैश्विक महामारी कोरोना वायरस की दूसरी लहर जिले में कहर बरपा रही है। हर दिन कोरोना संक्रमण भयावह रूप लेता जा रहा है। इस संकट की घड़ी में हर कोई अपनी सुरक्षा में लगा हुआ है। साथ ही दूसरे की भी सुरक्षा कर रहे हैं। पलामू समेत पूरे देश में लॉकडाउन लागू है। दूसरी ओर, कोरोना से संक्रमित मरीजों के इलाज में डॉक्टसर, नर्स और अन्य लोग जी-जान से जुटे हुए हैं।
इस विषम परिस्थिति में कर्मचारी-अधिकारी से लेकर शिक्षक और सांसद-विधायक अपने फंड से आर्थिक मदद कर रहे हैं। पलामू सांसद वीडी राम, चतरा सांसद सुनील सिंह और सदर विधायक आलोक चौरसिया ने अपने सांसद/विधायक कोष से 15-15 लाख रुपए कोरोना संक्रमितों के सहायतार्थ दिया है। उप विकास आयुक्त सह कोविड-19 के नोडल पदाधिकारी शेखर जमुआर ने बताया कि पलामू सांसद वीडी राम, चतरा सांसद सुनील सिंह और सदर विधायक आलोक चौरसिया ने अपने सांसद/विधायक कोष से 15-15 लाख कोरोना वायरस से बचाव के लिए दिए हैं। उन्होंने इस राशि को स्वास्थ्य विभाग को हस्तांतरित भी कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn